*Kúpna zmluva pre 3-osový CNC portálový stroj s vysokou tuhosťou (časť II. predmetu zákazky)*

**KÚPNA ZMLUVA č. .............. / ..............**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej tiež len „**Zmluva**“)

**Kupujúci:**

Obchodné meno: **R & D MOLD MACHINING s.r.o.**

Sídlo: Orlové 359, 01701 Považská Bystrica

IČO: 44 517 751

DIČ: 2022730919

IČ DPH: SK2022730919

Spoločnosť zapísaná: v Obchodnom registri Okresného súdu Trenčín, oddiel: Sro*,* vložka číslo: 21007/R

### V mene spoločnosti koná: Ing. Richard Gardian, konateľ

Bankové spojenie: VÚB, a.s.

IBAN: SK72 0200 0000 0025 4106 5359

(ďalej len „**Kupujúci**“)

### 

a

**Predávajúci:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

(ďalej len „**Predávajúci**“)

(Kupujúci a Predávajúci ďalej spolu aj ako „**Zmluvné strany**“)

**Preambula**

Zmluvné strany uzatvárajú túto Zmluvu v súlade s výsledkom prieskumu trhu realizovaného Kupujúcim za účelom obstarania **II. časti zákazky** s názvom „**Nákup CNC technológií**“ (ďalej len „**Prieskum trhu**“).

Predmet zákazky je z časti financovaný formou nenávratného finančného príspevku z Európskeho fondu regionálneho rozvoja, Operačného programu Integrovaná infraštruktúra (ďalej len „**Poskytovateľ NFP**“) v rámci projektu „Technologická inovácia procesu výroby a produktov optických vstrekovacích foriem“, kód projektu 313012CRX6, a to na základe uzatvorenej Zmluvy o poskytnutí nenávratného finančného príspevku s Poskytovateľom NFP (ďalej ako „**Zmluva o NFP“).**

Ponuka Predávajúceho bola v rámci Prieskumu trhu vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Predávajúcim Kupujúcemu.

**Čl. I**

**Predmet Zmluvy**

* 1. Predmetom Zmluvy je záväzok Predávajúceho dodať Kupujúcemu hnuteľné veci uvedené v bode 1.2 tejto Zmluvy (ďalej tiež ako „**Predmet kúpy**“ alebo „**tovar**“) a previesť na Kupujúceho vlastnícke právo k tovaru a záväzok Kupujúceho zaplatiť Predávajúcemu za riadne dodaný tovar dohodnutú kúpnu cenu uvedenú v článku II. tejto Zmluvy.
  2. **Predmetom kúpy je *1 ks 3-osového CNC portálového stroja s vysokou tuhosťou*,** pričom predmet kúpy musí byť nový, nerepasovaný a nepoužívaný. Predmet kúpy je bližšie špecifikovaný v Prílohe č. 1 tejto Zmluvy – Špecifikácia Predmetu kúpy. Cenová ponuka zahŕňa aj všetky náklady súvisiace s dodaním a sfunkčnením predmetu kúpy.
  3. Súčasťou dodania Predmetu kúpy je aj poskytnutie písomných dokladov potrebných pre riadne a bezchybné užívanie tovaru na účel, na ktorý sú vyrobené a určené, a to najmä, no nie však výlučne:
     1. návod na použitie/obsluhu tovaru v slovenskom, resp. v českom jazyku,
     2. záručný list,
     3. všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu tovaru na požadovaný účel,
     4. vyhlásenia o zhode alebo CE certifikáty.
  4. Predávajúci sa zároveň zaväzuje, že súčasťou dodania Predmetu kúpy v rámci dohodnutej kúpnej ceny uvedenej v článku II. tejto Zmluvy je aj poskytnutie záruky na Predmet kúpy v zmysle čl. IV tejto Zmluvy.

**Čl. II**

**Kúpna cena a platobné podmienky**

* + 1. Kúpna cena je stanovená dohodou Zmluvných strán na základe cenovej ponuky Predávajúceho predloženej v Prieskume trhu, ktorá je uvedená v Prílohe č. 1 – Špecifikácia Predmetu kúpy tejto Zmluvy a tvorí neoddeliteľnú súčasť tejto Zmluvy (ďalej len ako “**Kúpna cena**”).
    2. Celková Kúpna cena za dodaný Predmet kúpy a za všetky súvisiace plnenia podľa tejto Zmluvy je nasledovná:

Cena bez DPH: *[doplní uchádzač kladné číslo zaokrúhlené na max. dve desatinné miesta]* EUR

Sadzba DPH: *[doplní uchádzač kladné číslo zaokrúhlené na max. dve desatinné miesta]* EUR

Cena s DPH: *[doplní uchádzač kladné číslo zaokrúhlené na max. dve desatinné miesta]* EUR

* + 1. Kúpnou cenou sa rozumie konečná cena vrátane všetkých ciel a daňových poplatkov, nákladov súvisiacich s dodaním Predmetu kúpy podľa bodu 1.2 článku I. Zmluvy na miesto dodania dohodnuté touto Zmluvou ako aj nákladov na odstraňovanie vád v záručnej lehote podľa článku IV. Zmluvy.
    2. Kupujúci sa zaväzuje zaplatiť Predávajúcemu kúpnu cenu za Predmet kúpy na základe vystavených faktúr, pričom Predávajúci je oprávnený vystaviť faktúry nasledovne:
       1. max. 30% z celkovej kúpnej ceny vrátane DPH po vystavení objednávky zo strany Kupujúceho,
       2. zostatok neuhradenej celkovej kúpnej ceny vrátane DPH po podpísaní preberacieho protokolu obidvomi Zmluvnými stranami, pričom preberací protokol bude vystavený podľa bodu 3.4 článku III. tejto Zmluvy.
    3. Splatnosť faktúr je (60) šesťdesiat dní od dátumu vystavenia faktúry. Peňažný záväzok Kupujúceho vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Predávajúceho.
    4. Faktúry musia byť vystavené v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
    5. Faktúry (daňové doklady) musia obsahovať nasledovné náležitosti:
* obchodné meno Predávajúceho, adresu jeho sídla, miesta podnikania, jeho identifikačné číslo pre daň z pridanej hodnoty,
* bankové spojenie Predávajúceho (názov a adresa banky Predávajúceho, SWIFT kód),
* číslo bankového účtu v tvare IBAN,
* názov Kupujúceho, adresu jeho sídla, miesta podnikania a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia Kupujúcemu, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* množstvo a druh dodaného tovaru,
* základ dane z pridanej hodnoty (ďalej aj ako „DPH“), jednotkovú cenu v mene EUR bez DPH a zľavy a rabaty, ak nie sú obsiahnuté v jednotkovej cene,
* sadzbu DPH, údaj o oslobodení od DPH alebo v prípadoch, ak Predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku DPH spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* číslo a názov Zmluvy.
  + 1. Na účely fakturácie sa za deň dodania Predmetu kúpy Kupujúcemu považuje deň podpísania Preberacieho protokolu o dodaní obidvomi Zmluvnými stranami v zmysle bodu 3.4 článku III. tejto Zmluvy.

**Čl. III**

**Miesto a lehota dodania Predmetu kúpy a**

**preberanie Predmetu kúpy**

* + 1. Zmluvné strany sa dohodli, že miestom dodania Predmetu kúpy je sídlo Kupujúceho na adrese: Orlové 359, 017 01 Považská Bystrica, Slovenská republika.
    2. Zmluvné strany sa dohodli, že Predmet kúpy podľa tejto Zmluvy bude dodaný najneskôr **do 8 mesiacov** **od vystavenia objednávky, pričom objednávka bude vystavená najneskôr do 7 pracovných dní odo dňa nadobudnutia účinnosti zmluvy.**

* + 1. Povinnosť Predávajúceho dodať Kupujúcemu Predmet kúpy je splnená tým, že dodá Predmet kúpy na miesto dodania v dohodnutom množstve a kvalite a Kupujúcemu umožní s Predmetom kúpy nakladať (t.j. Predmet kúpy prevziať) v dohodnutom mieste dodania. Kupujúci sa zaväzuje prevziať Predmet kúpy v dohodnutom mieste dodania.
    2. O riadnom dodaní Predmetu kúpy Predávajúci a Kupujúci spíšu preberací protokol o dodaní a prevzatí tovaru (ďalej len „**Preberací protokol**“). Preberací protokol musí obsahovať minimálne nasledovné náležitosti: identifikačné údaje Predávajúceho a Kupujúceho, identifikáciu dodaného tovaru, miesto dodania Predmetu kúpy, sumu predmetného plnenia, preukázania funkčnosti, dátum vyhotovenia Preberacieho protokolu, podpisy oprávnených osôb za Predávajúceho a Kupujúceho.
    3. Kupujúci je oprávnený odmietnuť prevzatie Predmetu kúpy v prípade, ak nie je dodaný v súlade s podmienkami dohodnutými v tejto Zmluve.

**Čl. IV**

**Záruka a zodpovednosť za vady**

* + 1. Predávajúci sa zaväzuje, že Predmet kúpy bude spĺňať dohodnutý účel a vlastnosti vyplývajúce z Prílohy   
       č. 1 – Špecifikácia Predmetu kúpy a zároveň bude spĺňať technické požiadavky uvedené vo výzve k Prieskumu trhu a následne uvedené v ponuke Predávajúceho.
    2. Záručná doba na Predmet kúpy je 12 mesiacov odo dňa jeho prevzatia zo strany Kupujúceho.
    3. Dátum prevzatia Predmetu kúpy bude uvedený na Preberacom protokole podľa bodu 3.4 článku III. tejto Zmluvy.
    4. Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť v záručnej dobe, inak zaniknú. Kupujúci je povinný vady tovaru bez zbytočného odkladu po ich zistení písomne oznámiť kontaktnej osobe Predávajúceho uvedenej v bode 10.4 tejto Zmluvy (ďalej len „**uplatnenie záruky**“). Oznámenie o vadách tovaru musí obsahovať:
       1. identifikáciu tejto Zmluvy,
       2. presnú identifikáciu Predmetu kúpy podľa Zmluvy, resp. Prílohy č. 1 – Špecifikácia Predmetu kúpy,
       3. popis vady Predmetu kúpy alebo spôsob, akým sa vada prejavuje,
       4. určenie spôsobu uspokojenia nároku zo záruky.
    5. Predávajúci nezodpovedá za vady spôsobené nesprávnym užívaním Predmetu kúpy alebo neodbornou manipuláciou s Predmetom kúpy, resp. používaním v rozpore s návodom na obsluhu. Rovnako Predávajúci nezodpovedá za vady Predmetu kúpy, ktoré vzniknú v dôsledku vyššej moci (vis maior) alebo vandalizmu.
    6. Záruka zaniká pred uplynutím záručnej doby, najmä ak:
* bol Predmet kúpy zo strany Kupujúceho alebo z jeho podnetu pozmenený nedovoleným spôsobom, odlišujúcim sa od jeho technického riešenia,
* bol Predmet kúpy používaný na činnosti v rozpore s jeho účelom.
  + 1. V prípade uplatňovania nárokov z vád Predmetu kúpy v rámci záručnej doby Kupujúcim sa primerane uplatnia príslušné ustanovenia zákona č. 513/1991 Zb. Obchodný zákonník a ostatných všeobecne záväzných právnych predpisov Slovenskej republiky.

**Čl. V**

**Zmluvné sankcie**

* + 1. Za omeškanie Predávajúceho s riadnym dodaním Predmetu kúpy alebo jeho časti má Kupujúci nárok na sankciu vo výške 0,05 % Kúpnej ceny, za každý čo i len začatý deň omeškania. Omeškanie trvajúce viac ako (30) tridsať kalendárnych dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
    2. Za omeškanie Kupujúceho so zaplatením Kúpnej ceny má Predávajúci nárok na zaplatenie úroku z omeškania vo výške 0,05 % z dlžnej sumy za každý čo i len začatý deň omeškania.

**Čl. VI**

**Vlastnícke právo a zodpovednosť za škodu**

* + 1. Vlastnícke právo k Predmetu kúpy, resp. k jeho časti prechádza na Kupujúceho prevzatím Predmetu kúpy, tzn. okamihom podpisu Preberacieho protokolu.
    2. Nebezpečenstvo škody a riziko náhodnej skazy na Predmete kúpy, resp. jeho časti prechádza na Kupujúceho až momentom podpísania Preberacieho protokolu. Do momentu podpísania Preberacieho protokolu znáša nebezpečenstvo škody na Predmete kúpy, resp. jeho časti Predávajúci.

**Čl. VII**

**Ukončenie Zmluvy a úhrada súvisiacich nákladov**

* 1. Táto Zmluva trvá až do okamihu riadneho doručenia Predmetu kúpy za podmienok dohodnutých v tejto Zmluve. Táto Zmluva zanikne aj písomnou dohodou Zmluvných strán alebo písomným odstúpením od Zmluvy jednou zo Zmluvných strán.
  2. V prípade zániku Zmluvy dohodou Zmluvných strán, táto Zmluva zaniká dňom uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  3. Od tejto Zmluvy možno písomne odstúpiť iba v zákonom stanovených prípadoch a v prípadoch uvedených v tejto Zmluve.
  4. Kupujúci je oprávnený odstúpiť od tejto Zmluvy najmä v prípade, ak:
     1. v čase jej uzavretia existoval dôvod na vylúčenie Predávajúceho pre nesplnenie podmienky účasti v Prieskume trhu,
     2. Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     3. Predávajúci je v omeškaní s dodaním Predmetu kúpy o viac ako (30) tridsať kalendárnych dní,
     4. Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
     5. Predávajúci nepreukáže sfunkčnenie tovaru v mieste dodania
     6. nedošlo k plneniu zmluvného vzťahu medzi Kupujúcim a Predávajúcim a výsledky finančnej kontroly Poskytovateľa NFP neumožňujú financovanie výdavkov vzniknutých z obstarávania
     7. kupujúcemu bola doručená správa z kontroly obstarávania zo strany Poskytovateľa NFP s ex ante finančnou opravou, pričom Kupujúci nesúhlasil s touto finančnou opravou.
  5. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Kupujúci dostane do omeškania s úhradou faktúry viac ako (30) tridsať pracovných dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Predávajúci je v takomto prípade oprávnený odstúpiť od tejto Zmluvy.
  6. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
  7. Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodania, resp. záručných vád.

**Čl. VIII**

**Subdodávatelia**

* 1. Predávajúci je oprávnený plnením vybraných častí tejto Zmluvy poveriť svojich subdodávateľov. Zoznam subdodávateľov tvorí Prílohu č. 2 – Zoznam subdodávateľov tejto Zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V prípade, že vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), musí byť subdodávateľ zapísaný v Registri partnerov verejného sektora.
  2. V prípade, ak má počas plnenia Zmluvy Predávajúci záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Predávajúci oznámi Kupujúcemu návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu subdodávateľa spolu s dokladmi podľa bodu 8.2.3 tohto článku Zmluvy a aktualizovaným znením Prílohy č. 2 Zoznam subdodávateľov musí Predávajúci predložiť Kupujúcemu najneskôr (3) tri pracovné dni pred začatím plánovanej subdodávky. Kupujúci má právo zmenu odmietnuť, ak nie sú splnené podmienky uvedené v bode 8.2 vyššie.
  4. Zmluvné strany sa dohodli, že pre zmenu alebo doplnenie subdodávateľov je potrebné uzatvoriť dodatok k tejto Zmluve s tým, že bude dodržaný postup v zmysle tohto článku Zmluvy a prílohou dodatku bude nová, aktualizovaná príloha č. 2 – Zoznam subdodávateľov.
  5. V prípade, ak Predávajúci využije na plnenie ktorejkoľvek povinnosti podľa tejto Zmluvy subdodávateľa, Predávajúci za konanie subdodávateľa voči Kupujúcemu zodpovedá, ako keby plnenie vykonával sám.
  6. V prípade porušenia niektorej z povinností Predávajúceho podľa bodov 8.1 až 8.3 tohto článku Zmluvy (napr. neodovzdanie zoznamu subdodávateľov, neoznámenie prípadnej zmeny subdodávateľa, nenahradenie subdodávateľa v prípade výmazu subdodávateľa z registra partnerov verejného sektora počas trvania tejto Zmluvy) je Kupujúci oprávnený požadovať od Predávajúceho zmluvnú pokutu vo výške 5 000,00 EUR (slovom: päťtisíc eur) za každé jednotlivé porušenie týchto povinností, a to aj opakovane.

**Čl. IX**

**Osobitné dojednania**

* 1. Kupujúci pred podpisom tejto Zmluvy oboznámil Predávajúceho, že Zákazka je z časti spolufinancovaná z Európskeho fondu regionálneho rozvoja, Operačného programu Integrovaná infraštruktúra v rámci projektu „Technologická inovácia procesu výroby a produktov optických vstrekovacích foriem. Predávajúci deklaruje a jeho oprávnený zástupca svojim vlastnoručným podpisom na tejto Zmluve potvrdzuje, že o tejto skutočnosti bol Kupujúcim riadne informovaný.
  2. Z dôvodu, že predmet plnenia má byť čiastočne financovaný z prostriedkov poskytnutých Kupujúcemu na základe Zmluvy o NFP, zaväzuje sa Predávajúci strpieť výkon kontroly/auditu súvisiaceho s dodávaným tovarom a službami k dodávanému tovaru a/alebo v súvislosti s ním kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:

1. Poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi

poverené osoby,

1. Najvyšší kontrolný úrad SR a ním poverené osoby,
2. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
3. Splnomocnení zástupcovia Európskej Komisie a Európskeho dvora audítorov,
4. Orgán zabezpečujúci ochranu finančných záujmov EÚ,
5. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
   1. Predávajúci je povinný zabezpečiť, aby mal počas platnosti tejto Zmluvy splnené povinnosti vyplývajúce pre neho zo zákona č. 315/2016 Z. z o registri partnerov verejného sektora a o zmene a doplnení niektorých zákonov (ďalej len „**zákon o RPVS**“). Predávajúci v tejto súvislosti vyhlasuje a jeho oprávnený zástupca svojim vlastnoručným podpisom potvrdzuje, že v čase uzatvorenia tejto Zmluvy má splnené akékoľvek a všetky povinnosti, ktoré pre neho vyplývajú zo zákona o RPVS.

**Čl. X**

**Záverečné ustanovenia**

* 1. Táto Zmluva nadobúda platnosť dňom podpisu obidvoma Zmluvnými stranami a účinnosť dňom nasledujúcim po doručení správy zo štandardnej ex post kontroly dokumentácie z obstarávania zo strany Poskytovateľa NFP, ak Poskytovateľ NFP neidentifikoval nedostatky, ktoré by mali alebo mohli mať vplyv na výsledok obstarávania. Ak boli v rámci kontroly obstarávania identifikované nedostatky, ktoré mali alebo mohli mať vplyv na výsledok obstarávania, Zmluva nadobudne účinnosť len v prípade súhlasu prijímateľa (Kupujúceho) s výškou ex ante finančnej opravy uvedenej v správe z kontroly.
  2. Kupujúci je o nadobudnutí účinnosti Zmluvy povinný bezodkladne písomne (listinne alebo elektronicky) informovať Predávajúceho prostredníctvom vystavenia objednávky v zmysle bodu 3.2.
  3. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
  4. Zmluvné strany pre účely tejto Zmluvy určujú kontaktné osoby zodpovedné za komunikáciu v súvislosti s touto zmluvou takto:
     + 1. za Predávajúceho:

meno: *[doplní uchádzač]*

tel: *[doplní uchádzač]*

e-mail: *[doplní uchádzač]*

* + - 1. za Kupujúceho:

meno: Ing. Richard Gardian

tel: 0908 280 512

e-mail: rgardian@radmold.sk

* 1. Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto Zmluvy. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  10.4. Pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.
  2. Predávajúci nie je oprávnený dohodnúť sa s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Kupujúceho.
  3. Zmluva je vyhotovená v štyroch (4) rovnopisoch, pričom Kupujúci obdrží dva (2) rovnopisy a Predávajúci obdrží dva (2) rovnopisy.
  4. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán, ak v tejto Zmluve nie je ustanovené inak.
  5. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa Zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
  6. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  7. Neoddeliteľnou súčasťou Zmluvy sú prílohy:

Príloha č. 1 Špecifikácia Predmetu kúpy *(podľa Opisu predmetu zákazky od úspešného uchádzača z Prieskumu trhu)*

Príloha č. 2 Zoznam subdodávateľov

V ........................., dňa V*[doplní uchádzač]*, dňa*[doplní uchádzač]*

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Richard Gardian [*doplní uchádzač]*

konateľ

**Príloha č.1 k Zmluve - Špecifikácia Predmetu kúpy**

*Špecifikácia Predmetu kúpy musí byť zhodná s Opisom predmetu zákazky, ktorý bol predložený zo strany úspešného uchádzača.*

**Príloha č. 2 k Zmluve**

***Zoznam subdodávateľov***

*predloží Predávajúci najneskôr pri podpise Zmluvy*

Obchodné meno Predávajúceho: .....................................................................................

Sídlo: .....................................................................................

IČO: .....................................................................................

Konajúci prostredníctvom: .....................................................................................

Za účelom realizácie predmetu plnenia zo Zmluvy uvádzame, že:

☐ nebudeme plnenie predmetu Zmluvy poskytovať prostredníctvom subdodávateľa/-ov,

☐ budeme plnenie predmetu Zmluvy poskytovať prostredníctvom nasledovných subdodávateľov

v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Predmet subdodávky** | **Podiel subdodávky z celého predmetu zákazky v %** |
| meno a priezvisko | adresa pobytu | dátum narodenia |
|  |  |  |  |  |  |  |  |
|  |  |  |  |  |  |  |  |

Kontaktná osoba subdodávateľa a jej kontaktné údaje – tel. / e-mail:

V......................., dňa........ Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [*doplní uchádzač]*